Els parcs municipals d'oci infantil seran adequats a l'accessibilitat universal
01 de desembre 2015

![Imagen 1](/media/uwql3i5o/99-raul-castillo-peque.jpg)

Dimarts passat 24, tots els membres de la corporació municipal van votar a favor de la moció per a “L’adequació dels parcs municipals d'oci infantil a l'accessibilitat universal”, presentada pel grup municipal de Ciutadans.

Es pretén incorporar elements especials en els parcs d'oci infantils de la ciutat convertint-los en parcs d'accessibilitat universal, com a mètode per a promoure el benestar infantil universal i incentivar la igualtat d'oportunitats entre tots els xiquets i xiquetes. D'esta manera, es vol convertir els espais de joc en ambients d'igualtat, on no es generen àmbits d'exclusió i es puga promoure la comunicació i la interrelació entre tots els xiquets.

Per a dur a terme aquesta iniciativa, s'ha acordat incloure una partida en el pressupost municipal de l'any 2016 per a incorporar elements infantils d'accessibilitat universal en, almenys, un dels principals parcs de cada districte del municipi. A més, es pretén continuar incloent aquesta partida en pressupostos d'anys posteriors amb l'objectiu que dins de quatre anys tots els parcs de la ciutat estiguen adaptats.

Aquesta mesura també afectarà al planejament i construcció de futurs parcs i inclourà la realització d'un estudi sectoritzat per zones que identifique les necessitats concretes dels veïns en aquesta matèria amb la finalitat de prioritzar les actuacions.

![](/media/m3pdvphl/99-juegosmoreriacuerpo.jpg)

Foto d'arxivu dels jocs de la plaça de la Moreria.

*   [](http://www.facebook.com/sharer.php?u=https://aytosagunto.es/va/actualitat/els-parcs-municipals-d-oci-infantil-seran-adequats-a-l-accessibilitat-universal/ "Facebook")
*   [](http://twitter.com/share?url=https://aytosagunto.es/va/actualitat/els-parcs-municipals-d-oci-infantil-seran-adequats-a-l-accessibilitat-universal/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/els-parcs-municipals-d-oci-infantil-seran-adequats-a-l-accessibilitat-universal/ "Linked In")
*   [](mailto:?body=https://aytosagunto.es/va/actualitat/els-parcs-municipals-d-oci-infantil-seran-adequats-a-l-accessibilitat-universal/)